ai4bharat/Pralekha huggingface dataset:
যুবওক্রীড়াবিষয়কমন্ত্রক
ক্রীড়া মন্ত্রী শ্রী অনুরাগ ঠাকুর এবং শিক্ষামন্ত্রী শ্রী ধর্মেন্দ্র প্রধান খেলাধুলো ও ফিটনেস সংক্রান্ত প্রথম দেশব্যাপী প্রশ্নোত্তর প্রতিযোগিতার সূচনা করেছেন
নতুন দিল্লি, ১ সেপ্টেম্বর, ২০২১
কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর এবং কেন্দ্রীয় শিক্ষামন্ত্রী শ্রী ধর্মেন্দ্র প্রধান আজ নতুন দিল্লিতে ফিট ইন্ডিয়া ক্যুইজের সূচনা করেছেন। খেলাধুলা এবং ফিটনেস সংক্রান্ত দেশব্যাপী এটি প্রথম প্রশ্নোত্তর প্রতিযোগিতা। অনুষ্ঠানে ক্রীড়া ও যুব কল্যাণ প্রতিমন্ত্রী শ্রী নিশীথ প্রামাণিক উপস্থিত ছিলেন। টোকিও অলিম্পিক্সে পদক জয়ী নীরজ চোপড়া এবং পি ভি সিন্ধু ভার্চুয়ালী এই অনুষ্ঠানে যোগ দেন। কয়েক জন স্কুল ছাত্রছাত্রীও উদ্বোধনী অনুষ্ঠানে অংশগ্রহণ করেন।
স্কুল পড়ুয়া ছাত্রছাত্রীদের মধ্যে খেলাধুলা এবং ফিটনেসের বিষয়ে সচেতনতা গড়ে তোলাই এই প্রতিযোগিতার মূল উদ্দেশ্য। দেশব্যাপী ক্যুইজ প্রতিযোগিতায় ছাত্রছাত্রীদের জন্য মোট ৩ কোটি টাকারও বেশি পুরস্কারের ব্যবস্থা করা হয়েছে। ফিট ইন্ডিয়া ক্যুইজ প্রতিযোগিতা ভারতের স্বাধীনতার ৭৫ বছর উপলক্ষ্যে যে আজাদি কা অমৃত মহোৎসবের আয়োজন করা হয়েছে, তার অঙ্গ হিসেবে দেশজুড়ে এই উদ্যোগ নেওয়া হয়েছে। শুধুমাত্র সব রাজ্যের ছাত্রছাত্রীরা এক মঞ্চে উপস্থিত হয়ে এই প্রতিযোগিতায় অংশ নেবেন না, পাশাপাশি তাদের মানসিক ও শারীরিক দক্ষতারও প্রতিযোগিতাও এটি।
ফিট ইন্ডিয়া প্রশ্নোত্তর প্রতিযোগিতা সম্পর্কে শ্রী ঠাকুর বলেন, শারীরিক সক্ষমতার সঙ্গে মানসিক সক্ষমতাও সমান গুরুত্বপূর্ণ। প্রতিযোগিতার মাধ্যমে দলগতভাবে কাজ করার আগ্রহ জন্মে থাকে, তাই প্রধানমন্ত্রী শ্রী নরেন্দ্র মোদী সর্বাঙ্গীন শিক্ষার উপর গুরুত্ব দিয়ে থাকেন, যার অঙ্গ হিসেবে আমাদের জীবনে খেলাধুলোর গুরুত্ব উপলদ্ধি হয়। শ্রী প্রধান বলেন, ফিটনেসের সঙ্গে শিক্ষার নিবিড় যোগাযোগ রয়েছে। ২০২০র নতুন শিক্ষানীতিতে ফিট ইন্ডিয়া মুভমেন্টের সঙ্গে সাযুজ্য রেখে খেলাধুলা সংক্রান্ত প্রশিক্ষণের উপর বিশেষ গুরুত্ব দেওয়া হয়েছে। ক্রীড়া ও যুব কল্যাণ প্রতিমন্ত্রী শ্রী নিশীথ প্রামাণিক সব বয়সী মানুষদের ফিট ইন্ডিয়া মিশনে যুক্ত হবার আবেদন জানান। নতুন ভারতকে ফিট ইন্ডিয়া হিসেবে গড়ে তুলতে স্কুলের সব ছাত্রছাত্রীদের এই প্রশ্নোত্তর প্রতিযোগিতায় তিনি যোগদানের পরামর্শ দেন। নীরজ কুমার জানান, খেলাধুলার বিষয়ে এখন বেশি ভাবনা চিন্তা হওয়ায় তিনি অত্যন্ত আনন্দিত। পি ভি সিন্ধু বলেন, ছাত্রছাত্রীদের কাছে এই প্রশ্নোত্তর প্রতিযোগিতা একটি নতুন মঞ্চে প্রবেশে সুযোগ করে দিয়েছে।
স্কুলগুলি আগামী ৩০শে সেপ্টেম্বরের মধ্যে ফিট ইন্ডিয়া সংক্রান্ত ওয়েবসাইটে ঢুকে তাদের ছাত্রছাত্রীদের নাম নথিভুক্ত করতে হবে। অক্টোবরের শেষে প্রশ্নোত্তর প্রতিযোগিতার প্রথম পর্ব অনুষ্ঠিত হবে।
CG/CB/SFS
(Visitor Counter : 674
অর্থমন্ত্রক
তথ্যের ক্ষমতার সদ্ব্যবহারে বেসরকারি সংস্থাগুলিকে যুক্ত করার লক্ষ্যে নতুন নীতি
নয়াদিল্লি, ১ ফেব্রুয়ারি, ২০২০
কৃত্রিম মেধার মাধ্যমে নতুন নতুন প্রযুক্তির সুবিধা গ্রহণ করে ‘নতুন অর্থনীতি’র লক্ষ্যে অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২০-২১ অর্থবর্ষের কেন্দ্রীয় বাজেট পেশ করার সময় কিছু প্রস্তাব দেন। অর্থমন্ত্রী বলেন, বিশ্বের আর্থিক ব্যবস্থায় কৃত্রিম মেধা, ইন্টারনেটের ব্যবহার, ত্রিমাত্রিক মুদ্রণ, ড্রোন, ডিএনএ ডেটা সংগ্রহ, দ্রুত এবং ব্যাপক হারে গণনার মতো নতুন নতুন প্রযুক্তিগুলি গুরুত্বপূর্ণ ভূমিকা রাখছে। সুবিধাভোগীদের কাছে সরাসরি অর্থ পাঠানো এবং আর্থিক ব্যবস্থায় আরও মানুষকে অন্তর্ভুক্ত করার ক্ষেত্রে এই প্রযুক্তিগুলি অত্যন্ত সহায়ক।
সকলের জন্য তথ্য নিশ্চিত করতে দেশ জুড়ে তথ্যকেন্দ্র গড়ে তোলার জন্য সরকার নতুন নীতি ঘোষণা করবে যার ফলে বেসরকারি সংস্থাগুলি এই প্রক্রিয়ায় সামিল হতে পারবে। ভারতনেট প্রকল্পের মাধ্যমে এ বছর ১ লক্ষ গ্রাম পঞ্চায়েতে ঘরে ঘরে ইন্টারনেট পরিষেবা পৌঁছে দেওয়া সম্ভব হবে। এর ফলে, অঙ্গনওয়াড়ি, স্বাস্থ্যকেন্দ্র, সরকারি স্কুলগুলিতে ডিজিটাল সংযোগ পৌঁছে দেওয়া যাবে। বাজেটে ২০২০-২১ অর্থবর্ষে ভারতনেট প্রকল্পের জন্য ৬ হাজার কোটি টাকা বরাদ্দের প্রস্তাব করা হয়েছে।
জ্ঞান-ভিত্তিক উদ্যোগের প্রসারে অর্থমন্ত্রী মেধাস্বত্ব তৈরি এবং তা রক্ষার ওপর গুরুত্ব আরোপ করেছেন। এই প্রসঙ্গে মেধাস্বত্বের ওপর কাজ করার জন্য একটি কেন্দ্র গড়ে তোলার প্রস্তাব এই বাজেটে করা হয়েছে। পাশাপাশি, নতুন নতুন ক্ষেত্রে জ্ঞান আহরণের জন্য বেশ কিছু ক্লাস্টার তৈরি করা হবে।
আরও উন্নত ওষুধ, কৃষিক্ষেত্র এবং জীববৈচিত্র্য সংক্রান্ত ব্যবস্থাপনার লক্ষ্যে দুটি জাতীয় স্তরের বিজ্ঞান প্রকল্পের প্রস্তাব করা হয়েছে। নতুন উদ্যোগে কৃষিবীজ নিয়ে কাজ করায় উৎসাহদানের লক্ষ্যে একটি তহবিল গঠন করা হবে।
অর্থমন্ত্রী বলেন, উন্নত প্রযুক্তির মাধ্যমে গণনা, যোগাযোগ ব্যবস্থা ও সাইবার নিরাপত্তার মতো ক্ষেত্রগুলিতে যুগান্তকারী পরিবর্তন এসেছে। তিনি বলেন, এই সমস্ত ক্ষেত্রগুলির পুঁথিগত বিদ্যাকে কাজে লাগিয়ে বাণিজ্যিক প্রয়োগ করার প্রচুর সুযোগ রয়েছে। মন্ত্রী তাই আগামী পাঁচ বছরের জন্য ন্যাশনাল মিশন অন কোয়ান্টাম টেকনলজিস অ্যান্ড অ্যাপ্লিকেশন্স-এর প্রস্তাব করেছেন। এর জন্য পাঁচ বছরে ৮ হাজার কোটি টাকা বরাদ্দের প্রস্তাব করা হয়েছে।
CG/CB/DM
(Visitor Counter : 117
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১২৩ কোটি ২৫ লক্ষ ছাড়িয়েছে
জাতীয় স্তরে সুস্থতার হার ৯৮.৩৫ শতাংশ
দেশে গত ২৪ ঘণ্টায় ৭৮ লক্ষ ৮০ হাজার টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৬ হাজার ৬৯০ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ১ লক্ষ ৫৪৩ জন
সাপ্তাহিক ভিত্তিতে আক্রান্তের হার ০.৮৪ শতাংশ, যা গত ১৬ দিনে ১ শতাংশের নীচে
নয়াদিল্লী, ৩০ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭৮ লক্ষ ৮০ হাজার ৫৪৫। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১২৩ কোটি ২৫ লক্ষ ২ হাজার ৭৬৭।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৩,৬৮৭
|
|
দ্বিতীয় ডোজ
|
|
৯৪,৮৫,৯৯৫
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৭৮,৭১২
|
|
দ্বিতীয় ডোজ
|
|
১,৬৪,৭৯,০২৪
|
|
১৮ – ৪৪ বছর বয়সী
|
|
প্রথম ডোজ
|
|
৪৫,৭৫,০৬,৩৯০
|
|
দ্বিতীয় ডোজ
|
|
২২,১৬,০২,৪৮১
|
|
৪৫ – ৫৯ বছর বয়সী
|
|
প্রথম ডোজ
|
|
১৮,৪৪,৬৭,৬৪১
|
|
দ্বিতীয় ডোজ
|
|
১১,৯৮,৭৩,৬৮৮
|
|
৬০ বছরের ঊর্ধ্বে
|
|
প্রথম ডোজ
|
|
১১,৫৫,২৪,২৭৪
|
|
দ্বিতীয় ডোজ
|
|
৭,৮৮,০০,৪০৩
|
|
মোট
|
|
১,২৩,২৫,০২,৭৬৭
দেশে গত ২৪ ঘণ্টায় সুস্থ হয়েছেন ১০ হাজার ১১৬ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪০ লক্ষ ১৮ হাজার ২৯৯। জাতীয় স্তরে সুস্থতার হার বর্তমানে ৩৪.৩৫ শতাংশ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ১৫৬ দিনে দৈনিক আক্রান্তের সংখ্যা ৫০ হাজারের নীচে রয়েছে। গত ২৪ ঘণ্টায় নতুন করে আক্রান্ত হয়েছেন ৬ হাজার ৯৯০ জন।
দেশে সুস্পষ্টভাবে করোনায় আক্রান্তের সংখ্যা ১ লক্ষ ৫৪৩, যা গত বছরের মার্চ মাস থেকে সর্বনিম্ন এবং মোট আক্রান্তের ০.২৯ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ১০ লক্ষ ১২ হাজার ৫২৩টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৪ কোটি ১৩ লক্ষ ৩ হাজার ৮৪৮টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৮৪ শতাংশ, যা গত ১৬ দিনে ১ শতাংশের নীচে। একইভাবে দৈনিক আক্রান্তের হার দাঁড়িয়েছে ০.৬৯ শতাংশ। দৈনিক ভিত্তিতে আক্রান্তের হার গত ৫৭ দিনে ২ শতাংশের নীচে রয়েছে এবং গত ৯২ দিনে ৩ শতাংশের নীচে।
CG/SS/NS
(Visitor Counter : 108
ভারী শিল্প মন্ত্রক
ইন্টারন্যাশনাল সেন্টার অফ অটোমোটিভ টেকনোলজি  থেকে গাড়ি প্রযুক্তির ই-পোর্টাল
নয়াদিল্লী, ১৭ জুলাই, ২০২০
কেন্দ্রীয় সরকারের ভারী শিল্প দপ্তর দেশে বিভিন্ন ক্ষেত্রে উদ্ভাবন, গবেষণা ও উন্নয়ন এবং পণ্যের বিকাশের লক্ষ্যে কাজ শুরু করেছে। এই লক্ষ্যপূরণে ক্ষেত্রে একটি অন্যতম বড় পদক্ষেপ হল প্রযুক্তি নির্ভর প্ল্যাটফর্ম 'ই-পোর্টাল' তৈরি করা। এর ফলে প্রযুক্তি উন্নয়ন, তথ্যের আদান-প্রদান এবং উদ্ভাবনকে সহজ হবে। বিভিন্ন সংস্থা ইতিমধ্যেই ৫টি পোর্টাল তৈরি করেছে। যেমন- বিদ্যুৎ সরঞ্জাম ক্ষেত্রে ভেল, যন্ত্রাংশের জন্য এইচএমটি, উৎপাদন প্রযুক্তির জন্য সিএমএফটিআই এবং গাড়ি শিল্পের ক্ষেত্রে ইন্টারন্যাশনাল সেন্টার অফ অটোমোটিভ টেকনোলজি  ও অটোমোটিভ রিসার্চ অ্যাসোসিয়েশান অফ ইন্ডিয়া  এই পোর্টালগুলি তৈরি করেছে ।
এই পোর্টালগুলি তৈরি করার উদ্দেশ্যই হল এমন এক ইকো-সিস্টেম তৈরি করা যেখানে সমস্যার সৃষ্টি হলে অনুসন্ধানকারী এবং সমস্যার সমাধানকারী এক জায়গায় আসতে পারে। এর সঙ্গে যুক্ত করা হয়েছে শিল্প,শিক্ষা সংস্থা, গবেষণা প্রতিষ্ঠান, স্টার্ট-আপ এবং পেশাদার বিশেষজ্ঞদের। আইসিএটি হল গাড়ি শিল্পের জন্য প্রযুক্তি উন্নয়ন ভিত্তিক একটি প্ল্যাটফর্ম। মূলত এটি হল গাড়ি প্রযুক্তি ক্ষেত্রে সমস্যার সমাধানে শিল্প, গবেষণা এবং শিক্ষা মূলক একটি পোর্টাল।
এই পোর্টালের মূল উদ্দেশ্যই হল গাড়ি সম্পর্কিত সংশ্লিষ্ট সকল পক্ষকে একত্রিত করে বিশ্বমানের প্রযুক্তি উদ্ভাবন ও তা গ্রহণের মাধ্যমে ভারতীয় গাড়ি নির্মাণ শিল্পকে স্বাবলম্বী করে তোলা। এক্ষেত্রে গবেষণা ও উন্নয়ন, পণ্য প্রযুক্তির বিকাশ, প্রযুক্তিগত উদ্ভাবন, শিল্পের জন্য প্রযুক্তিগত ও গুণগত সমস্যার সমাধান, উৎপাদন, প্রযুক্তি বিকাশের পথে সমস্যার সমাধান এবং ভারতের গাড়ি শিল্পের গতি প্রকৃতি নির্ধারণ ও প্রযুক্তি সম্পর্কে পর্যবেক্ষণ চালানো হয়।
এই ই-পোর্টাল একটি প্রযুক্তিভিত্তিক প্ল্যাটফর্ম সরবরাহকারী ওয়ান স্টপ সলিউশন হিসেবে কাজ করে, যা ভারতীয় গাড়ি শিল্প থেকে সংশ্লিষ্ট সব পক্ষকেই একত্রিত করে তুলতে সাহায্য করে। এই প্ল্যাটফর্ম শিল্পের প্রয়োজনীয়তার সঙ্গে সামঞ্জস্য রেখে যেকোন বড় ধরণের সমস্যার মোকাবিলা করতে পারবে। এই পোর্টালটি তৈরি করছে আইসিএটি এবং এর প্রথম সংস্করণটি গত ১৫ই জুলাই সূচনা হয়। পোর্টালের দ্বিতীয় সংস্করণটি আশা করা যাচ্ছে চলতি বছরের ১৫ই আগস্টের মধ্যে তৈরি করা সম্ভব হবে। আশা করা যাচ্ছে এ বছরের ১৫ই সেপ্টেম্বরের মধ্যে পোর্টালটি পুরোপুরি কার্যকর হবে। এই ব্যবস্থাপনাগুলি ভারতে গাড়ি শিল্পকে আরও শক্তিশালী ও স্বনির্ভর করে তুলবে। এর ফলে ভারত সরকারের 'মেক ইন ইন্ডিয়া' এবং 'আত্মনির্ভরতা'র দৃষ্টিভঙ্গির সঙ্গে সামঞ্জস্য বজায় রেখে আগামীদিনে এগিয়ে চলার পথ সুগম হবে।
(CG/SS/NS
বস্ত্রমন্ত্রক
বস্ত্র রপ্তানির বর্তমান মূল্য ৩৩ বিলিয়ন মার্কিন ডলার থেকে ৩ গুণ বাড়িয়ে ১০০ বিলিয়ন মার্কিন ডলারে নিয়ে যাওয়া : শ্রী পীযূষ গোয়েল
নতুন দিল্লি, ৩ সেপ্টেম্বর, ২০২১
কেন্দ্রীয় বস্ত্র মন্ত্রী শ্রী পীযূষ গোয়েল বলেছেন, বর্তমান বস্ত্র রপ্তানির মূল্য ৩৩ বিলিয়ন মার্কিন ডলার থেকে ৩ গুণ বাড়িয়ে ১০০ বিলিয়ন মার্কিন ডলারে নিয়ে যাওয়ার লক্ষ্য স্থির হয়েছে। শ্রী গোয়েল আজ দেশের বস্ত্র শিল্প ক্ষেত্রের উদ্যোগপতিদের সঙ্গে এক মতবিনিময় অনুষ্ঠানে একথা বলেন। তিনি আরও বলেন, ২০২১-২২-এর মধ্যে বস্ত্র ও পোশাক সহ তাঁত বস্ত্রের রপ্তানির পরিমাণ ৪৪ বিলিয়ন মার্কিন ডলারে নিয়ে যাওয়ার লক্ষ্যে সব পক্ষকে সমবেত ভাবে সমান প্রয়াসী হতে হবে। এই লক্ষ্যে পৌঁছোতে পারলে বস্ত্র ক্ষেত্র অতীতের যাবতীয় রেকর্ড ছাপিয়ে যাবে বলে শ্রী গোয়েল অভিমত প্রকাশ করেন।
তিনি আরও জানান, রপ্তানিকারীদের উৎসাহ ভাতা সম্পর্কিত যাবতীয় বকেয়া মিটিয়ে দিতে অর্থমন্ত্রকের সঙ্গে বস্ত্র মন্ত্রক যোগাযোগ বজায় রেখে চলেছে। তিনি জানান, বস্ত্র শিল্প ক্ষেত্রের প্রয়োজনীয়তা ও চাহিদার বিষয়গুলি নিয়ে সরকার সব সময় আলোচনায় প্রস্তুত।
শ্রী গোয়েল আরও জানান, বস্ত্র ক্ষেত্রের জন্য উৎপাদন সংযুক্ত উৎসাহ ভাতা কর্মসূচি এবং মিত্র পার্কস কর্মসূচিতে খুব শীঘ্রই ছাড়পত্র মিলবে। তিনি বলেন, আমাদের তন্তুবায়রা কয়েক শতাব্দী প্রাচীন জ্ঞান, কর্মদক্ষতা ও পদ্ধতি কাজে লাগিয়ে আসছেন, যাতে যাবতীয় বস্ত্র ও পোশাককে সময়োপযোগী করে তোলা যায়। তিনি বলেন, ভারত বস্ত্র ও পোশাক ক্ষেত্রে যাবতীয় আন্তর্জাতিক দায়বদ্ধতা পূরণ করেছে। আর এই কারণেই ভারত বিশ্বের কাছে এক বিশ্বস্ত দেশ হয়ে উঠেছে। এক পরিসংখ্যান দিয়ে তিনি জানান, সদ্য সমাপ্ত আগস্ট মাসে ভারতের রপ্তানি বাণিজ্যের পরিমাণ ৩৩ বিলিয়ন মার্কিন ডলারে পৌঁছেছে, যা ২০২০-২১-এর তুলনায় ৪৫ শতাংশ বেশি। বস্ত্র শিল্পের সাফল্যে গর্ববোধ করে শ্রী গোয়েল বলেন, ২০২১-২২-এ বস্ত্র ও পোশাক রপ্তানির পরিমাণ ৪৪ বিলিয়ন মার্কিন ডলারে নিয়ে যেতে আমাদের সমবেত ভাবে প্রয়াস গ্রহণ করতে হবে। এই প্রেক্ষিতে তিনি বলেন, আমাদের অল্পতে নয়, বরং আরও বেশি পরিমাণে রপ্তানি বাড়িয়ে লক্ষ্য পূরণ করতে হবে। তিনি বস্ত্র শিল্প ক্ষেত্রকে বর্তমান রপ্তানির পরিমাণ ৩৩ বিলিয়ন মার্কিন ডলার থেকে ৩ গুণ বাড়িয়ে ১০০ বিলিয়ন মার্কিন ডলারে নিয়ে যাওয়ার আহ্বান জানান। একই সঙ্গে অভ্যন্তরীণ উৎপাদন মূল্য যত দ্রুত সম্ভব ২৫০ বিলিয়ন মার্কিন ডলারে পৌঁছে দিতে সব পক্ষকে আরও সক্রিয় উদ্যোগ গ্রহণের পরামর্শ দেন। বড় শিল্পপতিদের তিনি ছোট রপ্তানিকারীদের সাহায্যের জন্য এগিয়ে আসার পরামর্শ দিয়ে বলেন, সরকার ও রপ্তানিকারীরা ভারতের অগ্রগতির অন্যতম অংশীদার। এই লক্ষ্যে সরকার বস্ত্র ও পোশাক ক্ষেত্রের জন্য অনুকূল বাতাবরণ গড়ে তুলতে প্রয়োজনীয় পদক্ষেপ নিয়েছে। পরিশেষে তিনি বলেন, স্থানীয় পণ্য বিশ্ব বাজারে বিপণনের লক্ষ্য পূরণে বস্ত্র ক্ষেত্রের যাবতীয় সম্ভাবনা রয়েছে।
এই অনুষ্ঠানে বিভাগীয় প্রতিমন্ত্রী শ্রীমতী দর্শনা জার্ডশ, বস্ত্র সচিব শ্রী ইউ পি সিং সহ মন্ত্রকের উচ্চপদস্থ আধিকারিক ও অগ্রণী শিল্পপতিরা উপস্থিত ছিলেন।
CG/BD/AS/
(Visitor Counter : 116
কেন্দ্রীয়মন্ত্রিসভা
জামনগরে গুজরাট আর্য়ুবেদ বিশ্ববিদ্যালয় ক্যাম্পাসে আর্য়ুবেদ প্রতিষ্ঠানগুলির ক্লাস্টারকে জাতীয় স্তরের গুরুত্বপূর্ণ প্রতিষ্ঠান হিসেবে মর্যাদা দেওয়ার প্রস্তাবে মন্ত্রিসভার সায়
নয়াদিল্লি, ০৮ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে জামনগরে গুজরাট আর্য়ুবেদ বিশ্ববিদ্যালয় ক্যাম্পাসে আর্য়ুবেদ প্রতিষ্ঠানগুলির ক্লাস্টারকে জাতীয় স্তরের গুরুত্বপূর্ণ প্রতিষ্ঠান হিসেবে মর্যাদা দেওয়ার প্রস্তাব অনুমোদিত হয়েছে। এই বিশ্ববিদ্যালয় ক্যাম্পাসে গড়ে ওঠা একাধিক আর্য়ুবেদ প্রতিষ্ঠানগুলিকে একত্রিত করে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানে রূপান্তরিত করা হবে। মন্ত্রিসভার এই সিদ্ধান্তের ফলে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠান জাতীয় স্তরের প্রতিষ্ঠান হিসেবে মর্যাদা লাভ করবে।
সংসদের আসন্ন অধিবেশনই ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানকে জাতীয় স্তরের গুরুত্বপূর্ণ প্রতিষ্ঠান হিসেবে ঘোষণার জন্য একটি বিল আনা হবে। জনস্বাস্হ্য ক্ষেত্রে নানা চ্যালেঞ্জের মোকাবিলায় আয়ুষ চিকিৎসা পদ্ধতির ক্রমবর্ধমান অবদানের বিষয়টি বিবেচনায় রেখে ইন্সটিটিউট অফ টিচিং অ্যান্ড রিসার্চ ইন আর্য়ুবেদ প্রতিষ্ঠানকে জাতীয় স্তরের গুরুত্বপূর্ণ প্রতিষ্ঠানের মর্যাদা দানের ফলে জনস্বাস্হ্য ক্ষেত্রে আয়ুর্বেদ চিকিৎসা পদ্ধতির ভূমিকা ও গুরুত্ব উভয়ই বাড়বে। এমনকি আয়ুর্বেদ চিকিৎসা পদ্ধতি ও পরিকাঠামোকে মজবুত করা গেলে স্বাস্হ্য খাতে সরকারের খরচ কমবে। আয়ুষ চিকিৎসা পদ্ধতিকে অসুখ-বিসুখ প্রতিকারের দিক থেকে ব্যয়-সাশ্রয়ী হিসেবে বিবেচনা করা হয়।
সারা বিশ্ব জুড়েই আয়ুর্বেদ সংক্রান্ত জ্ঞান ও চিকিৎসা পরিষেবার ব্যাপারে চাহিদা ক্রমশ বাড়ছে। ভারত থেকে আয়ুর্বেদের উৎস হয়েছে। তাই সমগ্র বিশ্বই আন্তর্জাতিক মানের আয়ুর্বেদ শিক্ষা ও চিকিৎসা পদ্ধতির জন্য সর্বাধুনিক প্রতিষ্ঠানের ব্যাপারে ভারতের দিকে তাকিয়ে রয়েছে। প্রস্তাবিত এই প্রতিষ্ঠানটি জাতীয় ও আন্তর্জাতিক চাহিদা ও পদ্ধতি অনুযায়ী আয়ুর্বেদ শিক্ষা ও এ সংক্রান্ত বিভিন্ন পাঠ্যক্রম চালু করার পূর্ণ অধিকার পাবে। এমনকি প্রতিষ্ঠানটির নিজস্ব সার্টিফিকেশন কোর্সও থাকবে।
CG/ BD /NS
(Visitor Counter : 76
রেলমন্ত্রক
ভারতীয় রেলে সিসিটিভি ক্যামেরা
নতুন দিল্লি, ২৪ মার্চ, ২০২১
ভারতীয় রেল দেশের ৬৮৬ টি স্টেশনে এবার ক্লোজ সার্কিট টেলিভিশন ক্যামেরা স্থাপন করেছে। এই ক্লোজসার্কিট টেলিভিশন ক্যামেরার মাধ্যমে স্টেশনগুলিতে অনলাইন পর্যবেক্ষণ ছাড়াও যাত্রী টিকিট সংরক্ষণ কেন্দ্রগুলিতে নজরদারির ব্যবস্থা করা যাবে। এর ফলে স্টেশনগুলিতে বা যাত্রীদের টিকিট সংরক্ষণ কেন্দ্র গুলিতে কোন বেআইনি কার্যকলাপ হলে তা সঙ্গে সঙ্গে নিরূপণ করা সম্ভব হবে।
আজ লোকসভায় এক প্রশ্নের জবাবে কেন্দ্রীয় রেল, শিল্প ও বানিজ্য, উপভোক্তা বিষয়ক এবং খাদ্য ও গণবণ্টন মন্ত্রী শ্রী পীযূষ গোয়েল এই তথ্য জানিয়েছেন।
CG/ SB
(Visitor Counter : 43
রাষ্ট্রপতিরসচিবালয়
জ্ঞানী জৈইল সিং-কে জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ০৫ মে, ২০১৯
রাষ্ট্রপতি শ্রী রামনাথ কোবিন্দ আজ রাষ্ট্রপতি ভবণে প্রাক্তন রাষ্ট্রপতি জ্ঞানী জৈইল সিং-কে তাঁর জন্মবার্ষিকীতে পুষ্পস্তবক অর্পণ করে শ্রদ্ধা জানান। জ্ঞানী জৈইল সিং-এর পরিবারের অন্যান্য সদস্য এবং রাষ্ট্রপতির সচিবালয়ের আধিকারিক ও কর্মীরাও তাঁর প্রতিকৃতিতে শ্রদ্ধা নিবেদন করেন।
CG/BD/NS
(Visitor Counter : 64
তথ্যওসম্প্রচারমন্ত্রক
দোসরা মে সত্যজিত রায় ফিল্ম অ্যান্ড টেলিভিশন ইনস্টিটিউটে দশম সমাবর্তন অনুষ্ঠিত হয়েছে
নতুন দিল্লি, ২ মে, ২০২১
সত্যজিত রায় ফিল্ম অ্যান্ড টেলিভিশন ইনস্টিটিউট রবিবার, দোসরা মে ভার্চুয়ালি সমাবর্তন অনুষ্ঠানের আয়োজন করে । বিশ্ব বরেণ্য চলচ্চিত্র ব্যক্তিত্ব শ্রী সত্যজিত রায়ের বর্ষব্যাপী শতবর্ষ উদযাপন আজ থেকে শুরু হল । ইনস্টিটিউটের অস্থায়ী নির্দেশক অধ্যাপক অমরেশ চক্রবর্তী বলেছেন,” সত্যজিত রায় ফিল্ম অ্যান্ড টেলিভিশন ইনস্টিটিউট আজ দেশকে কয়েকজন নতুন চলচ্চিত্রকার উপহার দিল । এই দিনটি তাই আমাদের কাছে অত্যন্ত তাৎপর্যপূর্ণ “।
নিজ নিজ বিষয়ে পড়াশুনা করে এবং সফলভাবে প্রথম চলচ্চিত্রটি নির্মাণ করে ফিল্ম উইং-এর ১৩-তম ব্যাচের ছাত্রছাত্রীরা স্নাতক ডিগ্রি , ইলেক্ট্রনিক অ্যান্ড ডিজিটাল মিডিয়া উইং এবং অ্যানিমেশন সিনেমার প্রথম ব্যাচ তাদের পোস্ট গ্র্যাজুয়েট ডিপ্লোমা সার্টিফিকেট পেয়েছে ।
এই তরুণ চলচ্চিত্রকাররা সত্যজিত রায়ের ফিল্ম তৈরিতে সহজ সরল ভাবটি উপলব্ধি করতে পেরেছে । এই প্রতিষ্ঠান মোট ৩১টি ডিসারটেশন ফিল্ম তৈরি করেছে । প্রতিষ্ঠানের ছাত্রছাত্রীরা ৬টি অ্যানিমেশন সিনেমা, ইলেক্ট্রনিক ও ডিজিটাল মিডিয়া উইং-এর ছাত্রছাত্রীরা ৫টি ফিল্ম এবং ফিল্ম উইং-এর ছাত্রছাত্রীরা ১০টি চলচ্চিত্র নির্মাণ করেছে ।
অনুষ্ঠানের প্রধান অতিথি হিসেবে উপস্থিত ছিলেন বিশিষ্ট অভিনেত্রী, চলচ্চিত্র পরিচালক পদ্মশ্রী অপর্না সেন । চলচ্চিত্রের বিভিন্ন শাখায় ছাত্রছাত্রীরা তাদের পাঠক্রম সফলভাবে শেষ করায় তিনি অভিনন্দন জানিয়েছেন । দীক্ষান্ত ভাষণে শ্রীমতি সেন সত্যজিত রায়ের সঙ্গে তার বিভিন্ন ঘটনার স্মৃতিচারনা করেছেন । অনুষ্ঠানে যে ৮৩ জন ডিগ্রি এবং সার্টিফিকেট পেয়েছেন, তিনি তাদের সকলে অভিনন্দন জানান ।
বিশ্ববরেণ্য চলচ্চিত্র পরিচালক সত্যজিত রায়ের নামাঙ্কিত এই প্রতিষ্ঠানটি সর্বোৎকৃষ্ট প্রতিষ্ঠান হিসেবে আত্মপ্রকাশ করেছে । এখানে সিনেমা ও টেলিভিশনের বিভিন্ন বিষয়ে স্নাতকোত্তর পাঠক্রম রয়েছে । প্রতিভাবান শিল্পী সত্যজিত রায় ভারতীয় চলচ্চিত্রকে ইতিহাসে প্রথমবার সারা বিশ্বের সামনে হাজির করেন। চলচ্চিত্রকে গল্প বলার ভাষা হিসেবে নতুন আঙ্গিকে পৌঁছে দেওয়ার জন্য এই প্রতিষ্ঠান তার ছাত্রছাত্রীদের উৎসাহিত করে ।
SDG/CB/RAB
(Visitor Counter : 148
তথ্যওসম্প্রচারমন্ত্রক
সীমান্ত এলাকা ও প্রত্যন্ত অঞ্চলগুলিতে বিনামূল্যে দূরদর্শনের দেড় লক্ষ ডিশ বিতরণ করা হবে
ডিশ পরিষেবার সুবিধা ও গুণমান মূল্যায়নে কাঙ্গনের প্রত্যন্ত এলাকা সফর করলেন তথ্য ও সম্প্রচার মন্ত্রী
নতুন দিল্লি, ১২ এপ্রিল, ২০২২
জম্মু ও কাশ্মীরের প্রত্যন্ত ও দূরবর্তী এলাকার বাসিন্দাদের সরকার নিঃখরচায় দূরদর্শনের ডিশ টিভি সরবরাহ করবে। কেন্দ্রীয় তথ্য ও সম্প্রচার সচিব শ্রী অপূর্ব চন্দ্র একথা জানিয়েছেন। শ্রী চন্দ্র জম্মু ও কাশ্মীরের কাঙ্গন সাবডিভিশনের প্রত্যন্ত ও দূরবর্তী এলাকাগুলিতে দূরদর্শন ডিশ টিভি-র পরিষেবার গুণমান ও সুযোগ সুবিধা মূল্যায়ন করতে গিয়ে একথা জানান।
দূরদর্শন ফ্রি ডিশ প্ল্যাটফর্মের মাধ্যমে সীমান্ত এলাকা এবং প্রত্যন্ত অঞ্চলগুলির মানুষের কাছে পরিষেবা পৌঁছে দেওয়ার লক্ষ্যপূরণে শ্রী চন্দ্র জানান, সরকার এইসমস্ত এলাকায় যেখানে কেবল পরিষেবা নেই সেখানে দেড় লক্ষ ফ্রি ডিশ বন্টন করবে। এই ফ্রি ডিশ বন্টনের জন্য ইতিমধ্যেই দরপত্র আহ্বান প্রক্রিয়া চলছে এবং শীঘ্রই তা শেষ হবে।
এই সফরে তথ্য ও সম্প্রচার সচিবের সঙ্গে ছিলেন আকাশবাণীর সংবাদ বিভাগের মুখ্য মহানির্দেশক এন ভি রেড্ডি, দূরদর্শনের মহানির্দেশক মায়াঙ্ক আগরওয়াল, শ্রীনগর প্রেস ইনফরমেশন ব্যুরোর অতিরিক্ত মহানির্দেশক রাজিন্দর চৌধুরী, দূরদর্শন কেন্দ্র শ্রীনগরের সংবাদ বিভাগের উপ-নির্দেশক কাজী সলমন প্রমুখ।
শ্রী চন্দ্র সাধারণ মানুষের কাছে নিঃখরচায় পরিষেবা পৌঁছে দেওয়ার গুরুত্বের কথা উল্লেখ করেন। তিনি বলেন, কাশ্মীরের প্রত্যন্ত ও দূরবর্তী এলাকাগুলিতে ডিডি ফ্রি ডিশ পরিষেবা পৌঁছে দেওয়া হচ্ছে। ধীরে ধীরে এই পরিষেবার পরিধি আরও বাড়বে। অতীতে বিভিন্ন চ্যালেঞ্জ সত্ত্বেও দায়িত্বের সঙ্গে কর্তব্য পালনের জন্য তিনি দূরদর্শন কেন্দ্র শ্রীনগরের ভূমিকার প্রশংসা করেন। দূরদর্শনের শ্রীনগর কেন্দ্রটি স্থানীয় সংস্কৃতি ও পরম্পরা জনসাধারণের কাছে পৌঁছে দেওয়ার গুরুত্বপূর্ণ মাধ্যম হিসেবে দায়িত্ব পালন করে চলেছে।
কেন্দ্রীয় তথ্য ও সম্প্রচার সচিব কাঙ্গনে ডিডি ফ্রি ডিশ ব্যবহারকারী মানুষের সঙ্গে কথা বলেন। তারা পরিষেবা সম্পর্কে বিভিন্ন বিষয়ে সচিবকে অবহিত করেন। এধরণের পরিষেবা দেওয়ার জন্য সেখানকার সাধারণ মানুষ সরকারকে ধন্যবাদ জানান। তারা আরও বলেন, স্থানীয় ভাষার প্রসারের পাশাপাশি সংবাদ এবং বিনোদনের ক্ষেত্রে ডিডি ফ্রি ডিশ পরিষেবা অত্যন্ত কার্যকর হয়ে উঠেছে।
ডিডি ফ্রি ডিশ দূরদর্শনের ফ্রি-টু-এয়ার এবং ডাইরেক্ট-টু-হোম পরিষেবা। দূরদর্শনের ডিটিএইচ পরিষেবার সূচনা হয় ২০০৪-এর ডিসেম্বরে। এই পরিষেবা নেওয়ার জন্য গ্রাহককে কোনো মাসিক শুল্ক দিতে হয় না। কেবল ডিডি ফ্রি ডিশ বসানোর জন্য এককালীন প্রায় ২০০০ টাকা খরচ করতে হয়। এর সঙ্গে সেট-টু-বক্সও বিনামূল্যে পাওয়া যায়। নিঃখরচায় এই পরিষেবা দেওয়ার ক্ষেত্রে ডিডি ফ্রি ডিশ দেশের বৃহত্তম ডিটিএইচ প্ল্যাটফর্ম হয়ে উঠেছে।
CG/BD/SKD/
(Visitor Counter : 92
উপ-রাষ্ট্রপতিরসচিবালয়
তরুণদের মধ্যে দক্ষতার ব্যবধান দূর করা জরুরী প্রয়োজন: উপরাষ্ট্রপতি
উপরাষ্ট্রপতি তরুণদের দক্ষ করে তোলার ক্ষেত্রে সরকারের প্রচেষ্টাকে সহায়তা করার জন্য শিল্প ও সামাজিক ক্ষেত্রের নেতৃত্বের প্রতি আহ্বান জানিয়েছেন
নতুন এবং উদীয়মান বাজারের চাহিদার সঙ্গে সামঞ্জস্য রেখে দক্ষতা প্রদান করুন : উপরাষ্ট্রপতি
শ্রী নাইডু হায়দ্রাবাদের জি এম আর ভারালক্ষী ফাউন্ডেশনের শিক্ষার্থীদের সাথে মতবিনিময় করেছেন
নতুন দিল্লি, ০১ আগষ্ট, ২০২১
উপরাষ্ট্রপতি শ্রী এম ভেঙ্কাইয়া নাইডু তরুণদের মধ্যে দক্ষতার ব্যবধান দূর করার জরুরী প্রয়োজনীয়তার ওপর গুরুত্ব আরোপ করেছেন। তিনি বলেছেন, আধুনিক বাজারের চাহিদা অনুযায়ী যুব সম্প্রদায়কে দক্ষ করে তুলতে হবে। কেননা আগামী বছরগুলিতে ভারতের অর্থনীতিকে ত্বরান্বিত করার জন্য এটি গুরুত্বপূর্ণ।
এ বিষয়ে শ্রী নাইডু শিল্প ও সামাজিক ক্ষেত্রের নেতৃত্বকে প্রশিক্ষণ এবং দক্ষতা উন্নয়নে সরকারের প্রচেষ্টাকে সহায়তা করার জন্য আহ্বান জানিয়েছেন। কেন্দ্রীয় সরকারের কৌশল বিকাশ যোজনা বা উদ্যান- এর মতো প্রকল্পগুলির মাধ্যমে প্রশিক্ষণ দেওয়ার প্রতি জোর দিয়েছেন।
উপ রাষ্ট্রপতি বলেন, মহৎ সামাজিক মিশন হিসেবে মনে করে এ বিষয়ে শিল্প সংস্থাগুলোকে এগিয়ে আসতে হবে। তিনি সেই সব ভারতীয় সংস্থাগুলির প্রচেষ্টার প্রশংসা করেন যারা তাদের সামাজিক দায়বদ্ধতার মাধ্যমে এই ধরনের বৃত্তিমূলক প্রশিক্ষণ প্রদান করে আসছেন। এতে অনেক দরিদ্র মানুষ জীবিকা নির্বাহের পথ খুঁজে পেয়েছেন। উপরাষ্ট্রপতি আর্থিক এবং সামাজিকভাবে মহিলাদের দক্ষতার পাশাপাশি সশক্তিকরণের ক্ষেত্রেও গুরুত্বপূর্ণ ভূমিকার কথা উল্লেখ করেছেন।
হায়দ্রাবাদে জি এম আর ভারালক্ষী ফাউন্ডেশনের এম্পাওয়ার্মেন্ট এন্ড লাইভলিহুড সেন্টার পরিদর্শন করে কর্মী এবং প্রশিক্ষণরতদের সঙ্গে মতবিনিময় করেন।
তিনি পরামর্শ দেন যে চাকরির বাজার প্রতিযোগিতামূলক হওয়ায় দক্ষতা উন্নয়ন অবশ্যই প্রয়োজন। একবিংশ শতাব্দীর চাহিদার সাথে যা সম্পর্কিত। আধুনিক প্রযুক্তির ব্যবহার সম্পর্কে সবিশেষ জ্ঞান অর্জনের প্রতি তিনি গুরুত্ব আরোপ করেন।
পরে উপরাষ্ট্রপতি জি এম আর চিন্ময় বিদ্যালয় পরিদর্শন করেন। সেখানে শিক্ষক ও শিক্ষার্থীদের সঙ্গে ভাব বিনিময় করেন। জি এম আর গ্রুপের প্রতিষ্ঠাতা চেয়ারম্যান গ্রন্থি মল্লিকার্জুন রাও ছাড়াও অন্যান্য কর্মকর্তারা উপস্থিত ছিলেন।
CG/ SB
(Visitor Counter : 174
প্রধানমন্ত্রীরদপ্তর
গ্র্যামিতে শিশুদের সেরা সঙ্গীত অ্যালবামের জন্য পুরস্কার জেতায় ফাল্গুনী শাহ’কে অভিনন্দন জানিয়েছেন প্রধানমন্ত্রী
নয়াদিল্লি, ০৫ এপ্রিল, ২০২২
প্রধানমন্ত্রী শ্রী নরেন্দ্র মোদী গ্র্যামিতে শিশুদের সেরা সঙ্গীত অ্যালবামের জন্য পুরস্কার জেতায় ফাল্গুনী শাহ’কে অভিনন্দন জানিয়েছেন।
এক ট্যুইটে প্রধানমন্ত্রী জানিয়েছেন, “গ্র্যামিতে শিশুদের সেরা সঙ্গীত অ্যালবামের পুরস্কার জেতার জন্য ফাল্গুনী শাহ’কে অভিনন্দন। তাঁর ভবিষ্যৎ প্রয়াসের জন্য শুভ কামনা জানাই”।
CG/SS/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা কম্পট্রোলার অ্যান্ড অডিটর জেনারেলের দপ্তরে ডেপুটি কম্পট্রোলার অ্যান্ড অডিটর জেনারেলের পদ সৃষ্টিতে অনুমোদন দিয়েছে
নয়াদিল্লি, ১৫ এপ্রিল, ২০১৯
কেন্দ্রীয় মন্ত্রিসভা কম্পট্রোলার অ্যান্ড অডিটর জেনারেলের দপ্তরে একটি এসটিএস সমতুল পদের বিলুপ্তি ঘটিয়ে একটি ডেপুটি কম্পট্রোলার অ্যান্ড অডিটর জেনারেল  – এর পদ সৃষ্টিতে অনুমোদন দিয়েছে। নতুন এই পদের বেতনক্রম হবে ১৭। নতুন দিল্লিতে আজ প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে অনুমোদিত হয়েছে।
ডেপুটি কম্পট্রোলার অ্যান্ড অডিটর জেনারেল, ইন্ডিয়ান অডিট অ্যান্ড অ্যাকাউন্টস্ দপ্তরের আওতায় রাজ্যস্তরের অডিট সহ টেলিকমিউনিকেশন এবং বিভিন্ন তথ্য ব্যবস্থাপনার মধ্যে সমন্বয় গড়ে তুলবেন।
এই পদের জন্য প্রায় ২১ লক্ষ টাকা ব্যয় ধার্য করা হয়েছে।
CG/CB/SB
(Visitor Counter : 63
শ্রমওকর্মসংস্থানমন্ত্রক
কর্মচারী ভবিষ্যনিধি তহবিলের কেন্দ্রীয় ট্রাস্টি বোর্ড তার উপভোক্তাদের ২০২২-২৩ অর্থবর্ষের জন্য ৮.১৫ শতাংশ হারে সুদ দেওয়ার প্রস্তাবে অনুমোদন দিয়েছে
নয়াদিল্লি, ২৮ মার্চ, ২০২৩
কর্মচারী ভবিষ্যনিধি তহবিলের কেন্দ্রীয় ট্রাস্টি বোর্ড তার উপভোক্তাদের ২০২২-২৩ অর্থবর্ষের জন্য ৮.১৫ শতাংশ হারে সুদ দেওয়ার প্রস্তাবে অনুমোদন দিয়েছে। অর্থ মন্ত্রকের থেকে চূড়ান্ত অনুমোদনের পর এ সংক্রান্ত সরকারি বিজ্ঞপ্তি প্রকাশিত হবে। নতুন দিল্লিতে বোর্ডের ২৩৩তম বৈঠকে বৃদ্ধি এবং অতিরিক্ত তহবিলের বিষয়গুলি বিবেচনা করে সুদের এই হার নির্ধারিত হয়েছে। এ বছরের সুদের হার গত বছরের থেকে বেশি।
বোর্ড তার ১১ লক্ষ কোটি টাকার মূলধনের ওপর ভিত্তি করে সদস্যদের মধ্যে ৯০ হাজার কোটি টাকার বেশি বন্টনের প্রস্তাব দিয়েছে। ২০২১-২২ অর্থবর্ষে ৯ লক্ষ ৫৬ হাজার কোটি টাকার মূলধনের ওপর ভিত্তি করে সদস্যদের ৭৭,৪২৪ কোটি ৮৪ লক্ষ টাকা বন্টন করা হয়েছে। ২০২১-২২ অর্থবর্ষের তুলনায় বর্তমান অর্থবর্ষে আয় বৃদ্ধি হয়েছে ১৬ শতাংশের বেশি। এই সময়কালে মূলধনের পরিমাণ বেড়ে ১৫ শতাংশের বেশি হয়েছে।
বৈঠকে শ্রম ও কর্মসংস্থান মন্ত্রী শ্রী ভূপেন্দ্র যাদব পৌরোহিত্য করেন। শ্রম ও কর্মসংস্থান প্রতিমন্ত্রী শ্রী রামেশ্বর তেলি এবং দপ্তরের সচিব শ্রীমতী আরতি আহুজা ট্রাস্টি বোর্ডের এই বৈঠকে ভাইস চেয়ারম্যানের দায়িত্ব পালন করেন।
কর্মচারী ভবিষ্যনিধি তহবিল তার সদস্যদের ন্যূনতম মূলধন ঝুঁকি বজায় রেখে অধিক পরিমাণে অর্থ বিতরণ করে। অন্য সব প্রকল্পের তুলনায় এতে সুদের হার বেশি।
PG/CB/DM
(Visitor Counter : 161
বিদ্যুৎমন্ত্রক
পি এফ সি ভারতে প্রথম ইউরো গ্রীন বন্ড নিয়ে এসেছে
নতুন দিল্লি, ১৬ সেপ্টেম্বর, ২০২১
বিদ্যুৎ ক্ষেত্রে বৃহত্তম নন ব্যাঙ্কিং ফিনান্সিয়াল কোম্পানি, পাওয়ার ফাইন্যান্স কর্পোরেশন লিমিটেড অত্যন্ত সফলভাবে গত ১৩ সেপ্টেম্বর, ২০২১ তাদের প্রথম ৩০০ মিলিয়ন ইউরো সাত বছরের ইউরো বন্ড ইস্যু করেছে। ইউরো বাজারে ভারতীয়দের দ্বারা ইস্যুকারী সর্বনিম্ন লক করা এর অর্জিত মূল্য ১.৮৪১ শতাংশ।
এটিই ভারত থেকে প্রথম ইউরো নামক গ্রীন বন্ড ইস্যু করা হয়েছে। এছাড়াও এটি একটি ভারতীয় নন ব্যাঙ্কিং ফিনান্সিয়াল কোম্পানি কর্তৃক প্রথম ইউরো ইস্যু এবং ২০১৭ সালের পর ভারত থেকে প্রথম ইউরো বন্ড।
এই বন্ড ইস্যুতে এশিয়া এবং ইউরোপ জুড়ে প্রাতিষ্ঠানিক বিনিয়োগকারীদের মধ্যে জোরালো অংশগ্রহণ পরিলক্ষিত হয়েছে। মোট ৮২ টি অ্যাকাউন্টস থেকে অংশ নেওয়া হয়েছে এবং ২.৬৫ বার সাবস্ক্রাইব করা হয়েছে।
CG/ SB
(Visitor Counter : 165